CELEX: 32010R0396
Language: et
Date: 2010-05-07 00:00:00
Title: Komisjoni määrus (EL) nr 396/2010, 7. mai 2010 , millega avatakse teatavate koguste tööstusliku suhkru tariifikvoot 2010/2011. turustusaastaks

8.5.2010   
            
            
               ET
            
            
               Euroopa Liidu Teataja
            
            
               L 115/25
            
         KOMISJONI MÄÄRUS (EL) nr 396/2010,
   7. mai 2010,
   millega avatakse teatavate koguste tööstusliku suhkru tariifikvoot 2010/2011. turustusaastaks
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 22. oktoobri 2007. aasta määrust (EÜ) nr 1234/2007, millega kehtestatakse põllumajandusturgude ühine korraldus ning mis käsitleb teatavate põllumajandustoodete erisätteid (ühise turukorralduse ühtne määrus), (1) eriti selle artiklit 142 koostoimes artikliga 4,
   ning arvestades järgmist:
   
               (1)
            
            
               Selleks et tagada määruse (EÜ) nr 1234/2007 artikli 62 lõikes 2 osutatud toodete tootmiseks vajalike varude kättesaadavus maailmaturuhinnaga, on Euroopa Liidu huvides peatada imporditollimaksude kohaldamine 2010/2011. turustusaastal kõnealuste toodete tootmiseks ettenähtud suhkru koguse suhtes, mis moodustab poole tööstusliku suhkru vajadusest.
            
         
               (2)
            
            
               Komisjoni 25. septembri 2009. aasta määruses (EÜ) nr 891/2009 (millega avatakse teatavad ühenduse tariifikvoodid suhkrusektoris ja sätestatakse nende haldamine) (2) on sätestatud määruse (EÜ) nr 1234/2007 artiklis 142 nimetatud suhkrusektori toodete (järjekorranumber 09.4390, tööstuslik importsuhkur) imporditariifikvootide haldamine. Siiski tuleb määruse (EÜ) nr 891/2009 artikli 11 kohaselt nende toodete kogused, mille suhtes imporditollimaksude kohaldamine peatatakse, kindlaks määrata eraldiseisva õigusaktiga.
            
         
               (3)
            
            
               Seega tuleb sätestada tööstusliku importsuhkru kogused, mille suhtes 2010/2011. turustusaastal imporditollimakse ei kohaldata.
            
         
               (4)
            
            
               Käesoleva määrusega ettenähtud meetmed on kooskõlas põllumajandusturgude ühise korralduse komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Imporditollimaksude kohaldamine 400 000 tonni CN koodi 1701 alla kuuluva tööstusliku suhkru (järjekorranumber 09.4390) suhtes peatatakse ajavahemikul 1. oktoobrist 2010 kuni 30. septembrini 2011.
   Artikkel 2
   Käesolev määrus jõustub seitsmendal päeval pärast selle avaldamist Euroopa Liidu Teatajas.
   Seda kohaldatakse alates 1. oktoobrist 2010.
   See kehtib kuni 30. septembrini 2011.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 7. mai 2010
      
         
            Komisjoni nimel, presidendi eest
         
         
            komisjoni liige
         
         Dacian CIOLOŞ
      
   
   
      (1)  ELT L 299, 16.11.2007, lk 1.
   
      (2)  ELT L 254, 26.9.2009, lk 82.